કોરોના સંકટ વચ્ચે નવા 'ચાપરે' વાયરસનો હુમલો, માણસથી માણસમાં ફેલાય છે, જાણો લક્ષણો - SATYA DAY
નવી દિલ્હીઃ સમગ્ર દુનિયામાં હાહાકાર મચાવનાર કોરોના વાયરસ હજી સુધી સમાપ્ત થયો કે તેની અસરકારક રસી પણ શોધાઇ નથી ત્યાં ફરી નવા વાયરસથી નવો ખતરો મંડરાઇ રહ્યો છે. બોલિવિયામાં હવે ચાપરે નામના ખતરનાક વાયરસના કેટલાક કેસ સામે આવ્યા છે. આ વાયરસની સૌથી ખતરનાક વાત એ છે કે તે માણસથી માણસમાં ફેલાય છે. અમેરિકાના સેન્ટર ઑફ ડીઝીઝ કંટ્રોલ (સીડીસી)એ તેની પુષ્ટિ કરી છે. તેની અસરથી તાવ આવે છે, જેથી શક્ય છે કે બ્રેન હેમરેજ થઇ જાય. તે એક રીતે ઇબોલા જેવો છે, જેને ખૂબ જ ખતરનાક માનવામાં આવ્યો હતો, જો કે તેના પર જલ્દી કાબૂ મેળવી લેવામાં આવ્યો હતો.
વૈજ્ઞાનિકોનું કહેવુ છે કે આવા એક વાયરસનું અસ્તિત્વ 2004માં બોલિવિયાના ચાપરે વિસ્તારમાં પહેલીવાર જોવા મળ્યુ હતુ. આ વિસ્તાર રાજધાની લા પાઝથી 370 માઇલ દૂર છે. તેથી આ વાયરસને ચાપરે નામ આપવામાં આવ્યું.
વૈજ્ઞાનિકો અનુસરાર 2019માં બે દર્દીઓથી આ વાયરસનું સંક્રમણ બોલિવિયાની રાજધાની લા પાઝમાં સ્થિત ડિ ફેક્ટો હોસ્પિટલના બે સ્વાસ્થ્ય કર્મીઓને થયો હતો. બે દર્દીઓમાંથી એકનું મોત નિપજ્યુ. હોસ્પિટલના બંને કર્મચારીઓનું આ જ સંક્રમણના કારણે મૃત્યુ થયુ હતુ.
જે દર્દીને આ વાયરસનું સંક્રમણ લાગ્યુ, તેને તાવ, પેટમાં દુખાવો, ઉલ્ટી, દાંતનાં અવાળામાંથી લોહી નીકળવુ, ત્વચા પર છાલા પડી જવા અને આંખોમાં દુખાવો થવા જેવી ફરિયાદ થઇ. આ સંક્રમણનો કોઇ ઇલાજ નથી તેથી હાલ સંક્રમણ લાગે તો પાણી ચડાવવુ જ એકમાત્ર ઉપચાર છે. શરૂઆતમાં આ વાયરસના લક્ષણ ડેન્ગ્યુ સમાન લાગે છે.
એવુ માનવામાં આવે છે કે આ વાયરસ ઉંદરો દ્વારા માનવ શરીરમાં પહોંચ્યો છે. વિશેષજ્ઞોનું કહેવુ છે કે જે વાયરસનું સંક્રમણ માનવ શરીરના દ્વવો દ્વારા ફેલાય છે, તેના પર કાબૂ મેળવવા તે વાયરસની સરખામણીમાં સરળ હોય છે, જેનુ સંક્રમણ શ્વાસ દ્વારા ફેલાય છે. કોવિડ-19નું સંક્રમણ નાક દ્વારા ફેલાય છે.